**VABILO**

**VSAKO LETO V SVETOVNIH OCEANIH KONČA NA MILIJONE TON ODPADKOV. ODPADKI UNIČUJEJO ŽIVLJENJE V MORJIH IN VPLIVAJO TUDI NA ZDRAVJE ČLOVEKA.**

Regionalni razvojni center Koper (partner projekta MARLISCO) in Kemijski inštitut (vodilni partner projekta DEFISHGEAR) vas vabita na

**MARLISCO – DEFISHGEAR** **nacionalni forum o morskih odpadkih**

**v sredo, 4.2.2015, ob 9.00**

**Hotel Svoboda – Talaso Strunjan, Strunjan 148**

Namen foruma je osvetliti problematiko, pritegniti k razpravi predstavnike najrazličnejših interesnih skupin in predlagati rešitve za zmanjšanje vpliva morskih odpadkov na okolje in družbo.

Forum bo moderirala **g. Milena Marega**, dolgoletna direktorica Regionalnega centra za okolje REC Slovenija. Razpravo bo usmerjal panel strokovnjakov z različnih področij: **dr. Valentina Turk** z Nacionalnega inštituta za biologijo - Morske biološke postaje, **dr. Barbara Breznik** z Ministrstva za okolje in prostor, **Zorka Sotlar**, ARSO-Oddelek Jadranskih rek/morja, **Andreja Palatinus** z Inštituta za vode RS, **Tilen Genov** iz društva Morigenos. Povabili smo skoraj 50 predstavnikov zakonodajalca, občin, upravljalcev, raziskovalcev, nevladnih organizacij, gospodarstva in drugih.

Z moderirano razpravo v skupinah želimo uresničiti naslednje cilje Foruma:

* predstaviti najnovejše informacije in poglede na problematiko morskih odpadkov,
* pripraviti predlog rešitev na področju morskih odpadkov,
* vzpostaviti sinergijo učinkov projektov DEFISHGEAR in MARLISCO.

**Rezultat** foruma bo torej predlog ukrepov, za katere se bodo zavzeli prisotni udeleženci in institucije. Ti bodo predstavljeni v poročilu, ki bo posredovano različnim akterjem na državni in lokalni ravni (Ministrstvo za okolje in prostor, občine), pa tudi MARLISCO in DEFISHGEAR partnerjem.

**Vljudno vas vabimo, da postanete aktiven soustvarjalec teh ukrepov. Pridružite se nam na forumu in prispevajte svoje mnenje in predloge!**

Prosimo, da svojo udeležbo potrdite na naslov tamara.ristic@rrc-kp.si do petka, 30. 1. 2015. Ob prijavi **obvezno izpolnite** kratko, on-line anketo (link: <http://is.gd/ForumSurvey1SL> ). Anketa je tudi priložena, lahko si jo natisnete in izpolnjeno vrnete v Strunjanu. Prosili vas bomo, da podobno anketo izpolnite tudi po koncu foruma.

Veselimo se srečanja z vami!

**RRC Koper (projekt MARLISCO) Kemijski inštitut (projekt DEFISHGEAR)**

Slavko Mezek dr. Andrej Kržan